IRPC ล้มดีลซื้อหุ้นเพิ่มทุนบ.สิงคโปร์ หลังเจรจาเงื่อนไขไม่ผ่าน ยันไม่กระทบธุรกิจใดๆ
IRPC ล้มดีลซื้อหุ้นเพิ่มทุนบ.สิงคโปร์ หลังเจรจาเงื่อนไขไม่ผ่าน ยันไม่กระทบธุรกิจใดๆ
IRPC ล้มแผนซื้อหุ้นเพิ่มทุนบ.สิงคโปร์ แจงตกลงเงื่อนไขไม่ได้
21 มิ.ย. 2562

บริษัท ไออาร์พีซี จำกัด (มหาชน) หรือ IRPC ระบุว่า ที่ประชุมคณะกรรมการบริษัทฯ ครั้งที่ 7/2562 เมื่อวันที่ 21 มิถุนายน 2562 ได้มีมติให้ยกเลิกการเข้าซื้อหุ้นเพิ่มทุนของของบริษัท 2D Materials Pte. Ltd. (2DM) ซึ่งเป็นบริษัทที่จัดตั้งขึ้นตามกฎหมายของประเทศสิงคโปร์ ในสัดส่วนร้อยละ 20 ของทุนจดทะเบียนทั้งหมด มูลค่าการลงทุน 2 ล้านเหรียญดอลลาร์สิงคโปร์ เนื่องจากมีเงื่อนไขสำคัญบางประการที่ไม่สามารถบรรลุข้อตกลงร่วมกันได้ ทั้งนี้ รายการดังกล่าวไม่ส่งผลกระทบใด ๆ ต่อการดำเนินธุรกิจตามปกติของบริษัทฯ
อนึ่ง คณะกรรมการบริษัทฯ ครั้งที่ 2/2562 เมื่อวันที่ 12 กุมภาพันธ์ 2562 อนุมติให้บริษัทฯ เข้าซื้อหุ้นเพิ่มทุนของบริษัท 2DM ซึ่งโดยมีแผนการลงนามในสัญญาจองซื้อหุ้น (Share Subscription Agreement : SSA) และสัญญาระหว่างผู้ถือหุ้น (Shareholders’ Agreement : SHA) และ/หรือ สัญญาหรือเอกสารอื่นที่เกี่ยวข้องให้แล้วเสร็จ ภายในไตรมาส 1 ปี 2562